Държавен вестник, бр. 59, 2014 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  59
Мениджърите и няма да ограничава правото 
на който и да е от тях да инициира Производ­
ства срещу Емитента в който и да е друг съд в 
компетентна юрисдикция, нито образуването 
на Производства срещу Емитента в една или 
повече юрисдикции ще преклудира възмож­
ността за разглеждане на Производствата в 
която и да е друга юрисдикция, включително 
едновременно с гледане на дела пред англий­
ски съдилища.
16.3. Емитентът неотменимо и безусловно 
назначава „Лоу Дибенчър Корпорит Сървисиз 
Лимитид“ (Law Debenture Corporate Services 
Limited) като свой представител за получаване 
на призовки и съдебни документи в Англия 
във връзка с всички Производства. Нищо в 
настоящия Член 16.3 не може да ограничи 
правото на който и да е от Мениджърите да 
връчи призовки или книжа по друг начин, 
позволен от закона. 
16.4. С настоящото Емитентът неотменимо 
се отказва от всяко право да се позовава на 
суверенитет или друг имунитет спрямо юрис­
дикция или спрямо изпълнение или каквато 
и да е подобна защита и неотменимо се съ­
гласява (до максималната степен, допустима 
от българското законодателство, както може 
да бъде изменено впоследствие, или което и 
да е друго приложимо законодателство, както 
може да бъде изменено впоследствие) с всяко 
средство за правна защита срещу него, с нала­
гането на всяка обезпечителна мярка (с изклю­
чение – за случаите преди постановяване на 
съдебно решение – на мерки за обезпечаване 
на иск и на съдебни заповеди) или с резултата 
от всяко производство, включително, но не 
само с постановяването, изпълнението или 
принудителното изпълнение срещу всякакви 
активи, приходи или имущество на Емитента 
(независимо от предназначението му или очак­
ваното му предназначение), на всяко разпо­
реждане, определение или решение, издадено 
или постановено във връзка с каквото и да 
е Производство, при условие обаче, че не се 
отказва от имунитета си по отношение на (i) 
настоящи и бъдещи „помещения на предста­
вителството“ съгласно Виенската конвенция 
за дипломатическите отношения от 1961 г., (ii) 
„консулски помещения“ съгласно Виенската 
конвенция за консулските отношения от 1963 г. 
или (iii) военно имущество или активи или 
друго имущество или активи на Република 
България, свързани с отбраната.
17. ЕЗИК И ЕКЗЕМПЛЯРИ
Настоящият Договор се изготвя на ан­
глийски език и следва да бъде преведен на 
български език за целите на приключването 
на Парламентарните процедури. Версията 
на английски език следва да има приоритет 
в случай на противоречие. Настоящият До­
говор може да бъде сключен във всякакъв 
брой екземпляри, всеки от които се счита 
за оригинал.
18. НЕДЕЙСТВИТЕЛНОСТ
Всяка от клаузите на този Договор е самос­
тоятелна. В случай че която и да е такава клауза 
бъде призната за или стане недействителна 
или неизпълнима в каквото и да е отношение 
съгласно законите на която и да юрисдикция, 
тя няма да има действие само в това отноше­
ние и страните ще използват разумни усилия, 
за да я заместят в това отношение с валидна 
и изпълняема заместваща клауза, имаща 
действие възможно най-близко до целеното 
действие на недействителната клауза.
19. ЛИПСА НА ДОВЕРИТЕЛНИ ОТНО­
ШЕНИЯ
Емитентът приема и се съгласява, че: 
(а) всеки от Мениджърите действа един­
ствено съгласно договорните отношения 
с Емитента при пазарни условия (on an 
arm’s length basis) във връзка с емити­
рането, предлагането и продажбата на 
Облигациите (включително във връзка 
с определянe условията на емитиране, 
предлагане и продажба на Облигации­
те) и не е финансов съветник, агент 
или доверено лице на Емитента или на 
друго лице без значение дали някой от 
Мениджърите е съветвал, или съветва 
Емитента относно други въпроси; и
(б) е бил уведомен, че Мениджърите и тех­
ните съответни свързани лица участват 
в широк диапазон от сделки, които 
могат да бъдат свързани с интереси, 
различни от тези на Емитента, както 
и че никой от Мениджърите няма за­
дължение да разкрива тези интереси 
и сделки на Емитента по силата на 
мандатни (доверителни), консултантски 
или агентски отношения; и че Емитен­
тът се отказва, в максималната степен 
позволена от закона, от правото на иск 
срещу Мениджърите за неизпълнение 
на мандатно задължение или твърдяно 
неизпълнение на мандатно задължение 
и се съгласява, че Мениджърите не 
носят отговорност (пряка или косвена) 
спрямо Емитента във връзка с иска 
за такова мандатно задължение или 
спрямо друго лице, предявяващо иска 
за мандатно задължение от името на 
Емитента или по правото на Емитента, 
включително притежатели на ценни 
книги, служители или кредитори на 
Емитента.
В допълнение Емитентът потвърждава, 
че Мениджърите не консултират Емитента 
или друго лице относно каквито и да е било 
правни, данъчни, инвестиционни, счетовод­
ни или регулаторни въпроси в която и да е